**PRIJAVA I POLAGANJE SEMINARA III na preddiplomskom studiju geologije**

Seminar III (Završni rad) za studente treće godine preddiplomskog studija geologije sastoji se od pisanog rada i obrane istog. Studenti prijavljuju temu Seminara III tijekom ljetnog semestra u kojem su i upisali Seminar III.

Postupak prijave i obrane Seminara III:

1. Nastavnici do **22.4.2016.** predlažu teme za Seminar III (najmanje dvije teme po nastavniku).
2. Student se javlja nastavniku – potencijalnom radi odabira teme.
3. Nakon dogovora sa nastavnikom student popunjava obrazac Prijava teme Seminara III (Završnog rada) i dostavlja ga potpisanog od nastavnika, Predstojnika Zavoda i Pročelnika odsjeka) u Referadu u pisanom i elektronskom obliku **najkasnije do 04.05.2016.** (Napomena: U obrascu naslov teme na hrvatskom i engleskom jeziku treba pisati malim slovima.)
4. Teme će biti odobrene na sjednici Vijeća Geološkog odsjeka **6.5.2016.**
5. Student može pristupiti polaganju Seminara III nakon što je položio sve ispite. Prije polaganja potrebno je:
	1. najkasnije 3 (tri) dana prije u Referadu za studije predati molbu za polaganje Završnog ispita zajedno s indeksom, 2 (dva) prijepisa ocjena i potvrdom iz knjižnice da je vratio sve knjige
	2. u molbu obavezno upisati mentora i datum polaganja

Nakon uspješno obranjenog završnog seminarskog rada i upisane ocjene u indeks, u Referadu se dostavlja elektronička verzija rada (CD).

Naslovna strana na omotu (kutiji) CD-a i na CD-u treba izgledati ovako:

SVEUČILIŠTE U ZAGREBU

PRIRODOSLOVNO-MATEMATIČKI FAKULTET

GEOLOŠKI ODSJEK

Naslov seminarskog rada

(hrvatski i engleski jezik)

SEMINARSKI RAD

Ime i prezime studenta

Preddiplomski studij geologije

Mentor:

Zagreb,